ਬਿੱਲੀ ਮਾਸੀ
ਬਿੱਲੀ ਮਾਸੀ ਪੰਜਾਬ ਦੇ ਛੋਟੇ ਬੱਚਿਆਂ ਦੀ ਖੇਡ ਹੈ। ਇਹ ਯੂਰਪ ਵਿੱਚ ਪ੍ਰਚਲਿਤ ਖੇਡ 'Old Witch' ਨਾਲ ਮਿਲਦੀ ਜੁਲਦੀ ਹੈ। ਬੱਚੇ ਇੱਕ ਦੂਜੇ ਦਾ ਹੱਥ ਫੜ ਕੇ ਗੋਲ ਘੇਰਾ ਬਣਾ ਲੈਦੇ ਹਨ ਅਤੇ ਪੁੱਗਕੇ ਦੋ ਬੱਚੇ ਚੁਣਦੇ ਹਨ। ਇਨ੍ਹਾਂ ਵਿੱਚੋਂ ਇੱਕ ਬੱਚਾ ਬਿੱਲੀ ਬਣ ਜਾਂਦਾ ਹੈ ਤੇ ਦੂਜਾ ਮਾਸੀ। ਮਾਸੀ ਝੂਠੀ ਮੂਠੀ ਗੋਲ ਘੇਰੇ ਵਿੱਚ ਖੜੇ ਬੱਚਿਆਂ ਦੇ ਹੱਥਾਂ ਤੇ ਆਪਣਾ ਹੱਥ ਰੱਖ ਰੱਖ ਕੇ ਕਹਿੰਦੀ ਹੈ ਕਿ ਇੱਥੇ ਮੇਰਾ ਆਟਾ ਪਿਆ ਹੈ ਇੱਥੇ ਮੇਰੀ ਦਾਲ,ਦੁੱਧ, ਖੰਡ ਤੇ ਇੱਥੇ ਘਿਓ। ਇਹ ਕਹਿਕੇ ਉਹ ਝੂਠੀ ਮੂਠੀ ਬਾਹਰ ਜਾਂਦੀ ਹੈ ਤੇ ਬਿੱਲੀ ਆ ਕੇ ਝੂਠੀ ਮੂਠੀ ਸਾਰਾ ਕੁਝ ਖਾ ਜਾਂਦੀ ਹੈ। ਫਿਰ ਮਾਸੀ ਆ ਕੇ ਬੱਚਿਆਂ ਨੂੰ ਪੁੱਛਦੀ ਹੈ ਕਿ ਮੇਰਾ ਸਮਾਨ ਕਿੱਥੇ ਹੈ। ਬੱਚੇ ਕਹਿੰਦੇ ਬਿੱਲੀ ਖਾ ਗਈ। ਮਾਸੀ ਬਿੱਲੀ ਦੇ ਮਗਰ ਭੱਜਦੀ ਹੈ ਬਿੱਲੀ ਘੇਰੇ ਅੰਦਰ ਅੱਗੇ ਅੱਗੇ ਭੱਜਦੀ ਹੈ।